A. KMETIJSKA ZAKONODAJA

1. 31997 R 0478: Uredba Komisije (ES) št. 478/97 z dne 14. marca 1997 o podrobnih pravilih za uporabo Uredbe Sveta (ES) št. 2200/96 o začasnem priznanju organizacij proizvajalcev ( UL L 75, 15.3.1997, str. 4), kakor je bila nazadnje spremenjena z:

- 31999 R 0243: Uredbo Komisije (ES) št. 243/1999 z dne 1.2.1999 (UL L 27, 2.2.1999, str. 8).

Z odstopanjem od člena 3 Uredbe (ES) št. 478/97 se Poljski od dne pristopa naprej prizna triletno prehodno obdobje v katerem so minimalne zahteve za začasno priznanje organizacij proizvajalcev postavljene na pet proizvajalcev in 100000 EUR. Trajanje začasnega priznanja ne sme presegati obdobja petih let, ki se začne na dan, ko je nacionalni organ podal pristanek.

Ob koncu triletnega prehodnega obdobja se za začasno priznanje iz člena 3 Uredbe (ES) št. 478/97 uporabljajo posebne zahteve, tj. polovična vrednost minimalnih zahtev za priznanje organizacij proizvajalcev iz Prilog I in II k Uredbi (ES) št. 412/97 [18].

Če organizacija proizvajalcev ob koncu triletnega obdobja ne izpolnjuje minimalnih zahtev iz Uredbe (ES) št. 478/97, se začasno priznanje umakne.

2. 31997 R 2597: Uredba Sveta (ES) št. 2597/97 z dne 18. decembra 1997 o določitvi dodatnih pravil skupne ureditve trga z mlekom in mlečnimi izdelki za konzumno mleko (UL L 351, 23.12.1997, str. 13), kakor je bila nazadnje spremenjena z:

- 31999 R 1602: Uredbo Sveta (ES) št. 1602/1999 z dne 19.7.1999 (UL L 189, 22.7.1999, str. 43).

Z odstopanjem od člena 3(1)(b), (c) in (d) Uredbe (ES) št. 2597/97 se pet let od dne pristopa ne uporabljajo zahteve glede vsebnosti maščobe v konzumnem mleku proizvedenem na Poljskem. Konzumno mleko, ki ne ustreza zahtevam glede vsebnosti maščobe, se lahko trži le na Poljskem ali se ga izvozi v tretjo državo.

3. 31998 R 2848: Uredba Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev na področju surovega tobaka (UL L 358, 31.12.1998, str. 17), kakor je bila nazadnje spremenjena z:

- 32002 R 1983: Uredbo Komisije (ES) št. 1983/2002 z dne 7.11.2002 (UL L 306, 8.11.2002, str. 8).

Z odstopanjem od Priloge I Uredbe (ES) št. 2848/98 se v obdobju petih let od pristopa prag za priznanje skupine proizvajalcev določi na ravni 1 % jamstvenega praga za vse pridelovalne regije na Poljskem.

4. 31999 R 1254: Uredba Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (UL L 160, 26.6.1999, str. 21), kakor je bila nazadnje spremenjena z:

- 32001 R 2345: Uredbo Komisije (ES) št. 2345/2001 z dne 30.11.2001 (UL L 315, 1.12.2001, str. 29).

Z odstopanjem od člena 3(f) Uredbe (ES) št. 1254/1999 lahko Poljska do konca leta 2006 uvršča pasme krav, ki so naštete v Prilogi I k Uredbi Komisije (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso glede shem premij [19], kot upravičene do premije za krave dojilje v skladu s pododdelkom 3 Uredbe (ES) št. 1254/1999, pod pogojem, da so bile pripuščene ali osemenjene s semenom bikov mesnih pasem.

[18] Uredba Komisije (ES) št. 412/97 o določitvi podrobnih pravil za uporabo Uredbe Sveta (ES) št. 2200/96 o priznanju organizacij proizvajalcev (UL L 62, 4.3.1997, str. 16). Uredba, kakor je bila nazadnje spremenjena z Uredbo Komisije (ES) št. 1120/2001 (UL L 153, 8.6.2001, str. 10).

[19] UL L 281, 4.11.1999, str. 30. Uredba kakor je bila nazadnje spremenjena z Uredbo Komisije (ES) št. 1830/2002 (UL L 277, 15.10.2002, str. 15).

--------------------------------------------------